Jagveld – toortsie.com
Maart 22, 2017 Maart 22, 2017 ~ Toortsie
Steeds besig om my taal te besing. Ek is steeds trots op mense wat my taal bevorder, mense wat bereid is om fondse beskikbaar te stel sodat daar groot Afrikaanse musiekuitvoerings, Afrikaanse feeste, Afikaanse flieks en wat nog als gedoen kan word.
Nadat die fliek, Jagveld, al so ‘n entjie gespeel het, het ek by myself gedink dat dít darem nie ‘n fliek is wat ek wil kyk nie. Dis vloek, dwelmsmokkelary en moord, terwyl ‘n jonge meisie wat heel per ongeluk op die lot afgekom het, gejag word vir lewe en dood deur ses mal mans.
Wát ‘n fliek! En dit ‘n Afrikaanse fliek!
Soos dit gevorder het, het ek net meer vasgenael bly sit en dit meer en meer geniet, want Emma is nie wie húlle gedink het sy is nie. Sy het baie meer om die lyf as wat ‘n mens met die eerste oogopslag sien.
Jagveld is beslis ‘n fliek om te sien. En Emma is iemand wat jy nie sommer met kaal hande kan pak nie! Hartlik geluk aan die vervaardigers.
Posted in Boeke en flieks	Jagveld
‹ PreviousAfrikaans is Groot
Next ›Wat praat ons met onsself?
4 thoughts on “Jagveld”
Maart 22, 2017 om 1:52 nm
Soms moet mens eers in ‘n boek of fliek inkom,voordat dit tot jou spreek.
Maart 24, 2017 om 7:50 vm
Moet ook se, ek het die fliek baie goed gevind. Lekker om n lekker spannings verhaal te beleef, asook goeie toneelspel en fotografie.
Gaan kyk gerus Tess. Ook uitstekend.
Maart 24, 2017 om 7:57 vm
Maart 24, 2017 om 3:23 nm
My kinders sensor enige fliek voordat hulle hom by my aanbeveel. “Hulle vloek of gebruik nie die Here se Naam ydelik nie” sal hul sê. Ek kannie ‘n gevloekery hanteer nie, dit laat my ongemaklik voel en dan geniet ek nie die fliek nie.